Don ’ t look back . I love you my son. ” যেন এক সোণালী ভৱিষ্যতৰ দিশে ধাৱমান হয় বাডী। লগে লগে ছবিখনৰ শেষৰটো দৃশ্য আৰম্ভ হয়, পৰ্দাত আমি দেখিবলৈ পাও তিনিটা শাৰী, “ For the ones who stayed, for the ones who left, and for all the ones who were lost. ” উল্লেখ্য যে “ বেলফাষ্ট ” ৰ বাবে ৭৯ তম গোল্ডেন গ্লোব অনুষ্ঠানত এইবৰ্ষৰ শ্ৰেষ্ঠ চিত্ৰনাট্যৰ বঁটা লাভ কৰিছে পৰিচালক তথা চিত্ৰনাট্যকাৰ কেনেথ ব্ৰানাই। লগতে এইবৰ্ষৰ ৯৪ তম অস্কাৰ বঁটাত ৭ টাকৈ শিতানত মনোনীত হৈছে “ বেলফাষ্ট ” য ’ ত আছে, শ্ৰেষ্ঠ ছবি, শ্ৰেষ্ঠ মৌলিক চিত্ৰনাট্য তথা শ্ৰেষ্ঠ পৰিচালনা (কেনেথ ব্ৰানা), শ্ৰেষ্ঠ সহ অভিনেতা (চিয়াৰান হিন্দছ), শ্ৰেষ্ঠ সহ-অভিনেত্ৰী (জুডী ডেঞ্চ), শ্ৰেষ্ঠ ধ্বনিসজ্জা আৰু ভেন মৰিছনে লাভ কৰিছে “ ডাউন টু জয় ” শীৰ্ষক গীতৰ বাবে শ্ৰেষ্ঠ মৌলিক গীতৰ মনোনয়ন। উল্লেখযোগ্য যে ছবিখনৰ বাবে কেনেথ ব্ৰানাই লাভ কৰিছে শ্ৰেষ্ঠ মৌলিক চিত্ৰনাট্যৰ অস্কাৰ বঁটা। বেলফাষ্ট চহৰতেই নিজৰ শৈশৱ অতিবাহিত কৰা ব্ৰানাৰ ক্ষেত্ৰত বিভিন্নজনে ছবিখনক এখন “ ধুনীয়া ব্যক্তিগত ছবি ” বুলিও অভিহিত কৰিছে। তিনি বছৰ পূৰ্বে মুক্তিপ্ৰাপ্ত “ ৰোমা ” ৰ জৰিয়তে পৰিচালক আলফনচ ’ কুৱাৰনৰ ৭০ ৰ দশকৰ মেক্সিকো আৰু নিজৰ শৈশৱক যিদৰে উপস্থাপন কৰিছিল, “ বেলফাষ্ট ” ৰ কাহিনীকথনৰ জৰিয়তে কেনেথ ব্ৰানাইও যেন উক্ত কথনশৈলীৰেই পুনৰাবৃত্তি ঘটাইছে।